Diari Oficial de la Generalitat Valenciana


Sumari del DOGV 3593, del 29-09-1999 (1999/8237)

DECRET 153/1999, de 17 de setembre, del Govern Valencià, pel qual es transforma en la Universitat d'Alacant l'Escola Universitària de Formació del Professorat d'Educació General Bàsica en facultat d'Educació.
----------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/153/dof/vci/html**

### Dades del document

Número de DOGV
:   3593

Data del DOGV
:   29-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8237


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat d'Alacant
    * universitat
    * personal docent
    * mètode pedagògic

DECRET 153/1999, de 17 de setembre, del Govern Valencià, pel qual es transforma en la Universitat d'Alacant l'Escola Universitària de Formació del Professorat d'Educació General Bàsica en facultat d'Educació. [1999/S8237]
  
La Universitat d'Alacant ha acordat sol·licitar la transformació de l'Escola Universitària de Formació del Professorat d'Educació General Bàsica en facultat d'Educació.
  
El Consell Social de la Universitat d'Alacant va aprovar la proposta de transformació del centre en facultat d'Educació.
  
El Consell d'Universitats va emetre un informe favorable sobre la proposta formulada per la Universitat, i el Consell Interuniversitari de la Comunitat Valenciana en va tindre coneixement en la sessió que va tindre lloc amb data 22 de març de 1999.
  
Vist l'article 9 de la Llei 11/1983, de 25 d'agost, de Reforma Universitària, el Reial Decret 557/1991, de 12 d'abril, sobre creació i reconeixement d'universitats i centres universitaris, a proposta del conseller de Cultura, Educació i Ciència, prèvia deliberació del Govern Valencià en la reunió que va tindre lloc el dia 17 de setembre de 1999,
  
DECRETE
  
Article primer
  
Es crea, en la Universitat d'Alacant la facultat d'Educació, situada en el campus de Sant Vicent del Raspeig per transformació de l'Escola Universitària de Formació del Professorat d'Educació General Bàsica, que se suprimeix.
  
Article segon
  
S'autoritza la facultat d'Educació per organitzar i impartir els ensenyaments que conduiran a l'obtenció de les titulacions de mestre, especialitats d'Educació Primària, Educació Musical, Educació Infantil, Educació Física i Educació en Llengües Estrangeres (anglès i francès) que fins la seua transformació impartia l'Escola de Formació del Professorat d'Educació General Bàsica, i també els ensenyaments corresponents al segon cicle de la llicenciatura de Psicopedagogia, d'aquesta manera queda sense efecte l'organització de la Facultat de Filosofia i lletres en esta matèria.
  
Disposicions finals
  
Primera
  
Es faculta el conseller de Cultura, Educació i Ciència per dictar les disposicions necessàries per a l'aplicació i l'execució del que disposa el present decret.
  
Segona
  
Este decret entrarà en vigor l'endemà de la publicació en el Diari Oficial de la Generalitat Valenciana.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI